Kevin Farrell

Is Cairdinéal a rugadh in Éirinn é Kevin Joseph Farrell, KGCHS (a rugadh ar an 2 Meán Fómhair 1947), agus d'fhás sé aníos ag labhairt Gaeilge. Bhí sé ina reachtaire ar Dhiacaistir na dTuatach, an Teaghlaigh agus na Beatha  (ó 2019), agus mar Uachtarán ar Chúirt Uachtarach Chathair na Vatacáine (ó 2024).  D'fhág an Pápa Proinsias cúram an ‘camerlengo’ air. agus bhí Farrell i "gceannas an tí" sa Vatacáin nuair a bhfuair Proinsias bás.

 Luathshaol agus oideachas 
Rugadh Farrell ar 2 Meán Fómhair 1947 i mBaile Átha Cliath.  Is é an dara duine de cheathrar mac é. (Is é a dheartháir níos sine ná Brian Farrell, a ceapadh ina rúnaí ar an gComhairle Phontaifiúil um Aontacht Chríostaí a Chur Chun Cinn i gCúirt na Róimhe sa bhliain 2002).

Bhí Kevin Farrell ina chónaí i bPáirc Chnoc Mór na Gaibhlte i nDroimneach. Deirtear go bhfuil Gaeilge ag Farrell agus a chuaigh ar scoil i Scoil na mBráithre Críostaí ar Shráid Synge i mBaile Átha Cliath, áit a mbeadh staidéar déanta aige ar an nGaeilge go leibhéal na haArdteiste.

Chuir a mhuintir an-bhéim ar an nGaeilge de réir tuairisc san Irish Post a deir gur tógadh le Gaeilge é. (Tuairiscíodh ar CNN.com in 2025 go bhfuil an Ghaeilge aige chomh maith leis an mBéarla, an Spáinnis agus an Iodáilis).

D’fhág Farrell Éire sa mbliain 1966 agus naoi mbliana déag slánaithe aige. Bhain Farrell a chéim Baitsiléir Ealaíon amach ó Ollscoil Salamanca sa Spáinn. Chuaigh sé isteach san Ollscoil Phontaifiúil Ghreagórach sa Róimh ansin, áit ar ghnóthaigh sé Máistreacht san Fhealsúnacht agus Ceadúnach sa Diagacht. 

D’fhreastail sé freisin ar Ollscoil Phontaifiúil Naomh Tomás Acain, ag fáil Máistreachta sa Diagacht, sa diagacht dhogmach (1976) agus Ceadúnach na Diagachta Naofa sa diagacht thréadach (1977).  Tá céim Mháistreachta sa Riarachán Gnó aige ó Ollscoil Notre Dame freisin.  Sa bhliain 2017, bhronn Notre Dame céim oinigh Dochtúireacht sa Dlí do Farrell. 
Sagartach
Ordaíodh Farrell mar shagart do Léigiúnaigh Chríost ag an gCairdinéal Eduardo Pironio sa Róimh i mBaisleac Mhuire na Guadalúip an 24 Nollaig, 1978.  Tar éis a oirnithe, bhí sé Farrell ina shéiplíneach in Ollscoil Monterrey i Monterrey, Meicsiceo. Bhí sé ina léachtóir ollscoile ar feadh roinnt blianta chomh maith, i mbitheitic agus san eitic shóisialta freisin.
clé|mion|Kevin Farrell i nDallas, 2007

 Easpag Cúnta Washington 
D'oibrigh sé sna Stáit Aontaithe ó 1984 go 2016.

Ar an 28 Nollaig 2001, cheap an Pápa Eoin Pól II Farrell mar easpag cúnta Washington leis an suí teidealach Rusuccuru.  Coisriceadh é ar an 11 Feabhra 2002, ag Baisleac Scrín Náisiúnta Mhuire gan Smál, i Washington ag an iar-Chairdinéal Theodore McCarrick. Ba iad an Cairdinéal James Hickey agus an tEaspag Leonard Olivier a chomhchraoltóirí.

D'fhan sé ann go dtí 2007 mar mhodhnóir chúirt Washington agus mar ard-leasbhiocáire ginearálta.   

Easpag Dallas
Ceapadh Farrell ina easpag ar Dallas ag an bPápa Beinidict XVI ar an 6 Márta, 2007, in áit an Easpaig Charles Grahmann. Suiteáladh Farrell ar an 1 Bealtaine 2007.
Cairdinéal
Ar an 17 Lúnasa 2016, cheap an Pápa Proinsias Farrell ina reachtaire ar an Diacaistir nuabhunaithe ar son na dTuatach, an Teaghlaigh agus na Beatha (Laidin: Dicasterium pro laicis, familia et vita)) sa Róimh.
clé|mion|Armas, 2019

 Conspóidí 

Cumann leis an iar-Chairdinéal Theodore McCarrick
Tar éis do McCarrick a bheith tuathaithe sa bhliain 2018, as líomhaintí inchreidte maidir le mí-úsáid ghnéis in aghaidh pháistí faoi aois, tháinig tuilleadh tuairiscí ar chúisimh agus socruithe dlíthiúla chun cinn, ag dul siar blianta. Mar thoradh ar na nochtacháin seo, cuireadh ceisteanna poiblí faoi cé acu an raibh nó nach raibh easpaig agus cléirigh a raibh dlúthbhaint acu le McCarrick, Farrell ina measc, ar an eolas faoi na cúisimh agus na lonnaíochtaí seo.

 Féach freisin 

 Joseph W. Tobin

Tagairtí

Catagóir:Cairdinéil
Catagóir:Ceannairí reiligiúnacha
Catagóir:Daoine as Baile Átha Cliath
Catagóir:Daoine beo
Catagóir:Daoine a rugadh i 1947
Catagóir:Fir
Catagóir:Gaeilgeoirí
Catagóir:Daoine léannta i Scoil Synge